title: 2010/391/: Rozhodnutie Komisie z  8. júla 2010 , ktorým sa menia a dopĺňajú prílohy k rozhodnutiu 93/52/EHS, pokiaľ ide o úradné uznanie Litvy a regiónu Molise v Taliansku za oblasti bez výskytu brucelózy ( B. melitensis ), a ktorým sa menia a dopĺňajú prílohy k rozhodnutiu 2003/467/ES, pokiaľ ide o úradné vyhlásenie určitých správnych regiónov Talianska za oblasti bez výskytu tuberkulózy hovädzieho dobytka, brucelózy hovädzieho dobytka a enzootickej leukózy hovädzieho dobytka [oznámené pod číslom K(2010) 4592]  Text s významom pre EHP

text:
               15.7.2010

               SK

               Úradný vestník Európskej únie

               L 180/21

         ROZHODNUTIE KOMISIE
   z 8. júla 2010,
   ktorým sa menia a dopĺňajú prílohy k rozhodnutiu 93/52/EHS, pokiaľ ide o úradné uznanie Litvy a regiónu Molise v Taliansku za oblasti bez výskytu brucelózy (B. melitensis), a ktorým sa menia a dopĺňajú prílohy k rozhodnutiu 2003/467/ES, pokiaľ ide o úradné vyhlásenie určitých správnych regiónov Talianska za oblasti bez výskytu tuberkulózy hovädzieho dobytka, brucelózy hovädzieho dobytka a enzootickej leukózy hovädzieho dobytka
   [oznámené pod číslom K(2010) 4592]
   (Text s významom pre EHP)
   (2010/391/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej prílohu A kapitolu I ods. 4, prílohu A kapitolu II ods.7 a prílohu D kapitolu I časť E,
   so zreteľom na smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vo vnútri Spoločenstva (2), a najmä na jej prílohu A časť II kapitolu 1,
   keďže:

               (1)

               V smernici Rady 91/68/EHS sa vymedzujú veterinárne podmienky upravujúce obchod s ovcami a s kozami v Únii. Stanovujú sa v nej podmienky, za akých sa majú členské štáty alebo ich regióny úradne uznávať za oblasti bez výskytu brucelózy.

               (2)

               V prílohách k rozhodnutiu Komisie 93/52/EHS z 21. decembra 1992, ktorým sa zaznamenáva dosiahnutie súladu niektorých členských štátov alebo regiónov s požiadavkami vzťahujúcimi sa na brucelózu (B. melitensis) a priznáva sa im štatút úradne uznaného členského štátu alebo regiónu bez výskytu tejto choroby (3), sa uvádza zoznam členských štátov a ich regiónov, ktoré sú úradne uznané za oblasti bez výskytu brucelózy (B. melitensis) v súlade so smernicou Rady 91/68/EHS.

               (3)

               Litva predložila Komisii dokumentáciu, ktorou sa preukazuje súlad s príslušnými podmienkami stanovenými v smernici 91/68/EHS, aby sa celé jej územie mohlo úradne uznať za územie bez výskytu brucelózy (B. melitensis). Uvedený členský štát by sa preto mal úradne uznať za oblasť bez výskytu uvedenej choroby. Príloha I k rozhodnutiu 93/52/EHS by sa preto mala zodpovedajúcim spôsobom zmeniť a doplniť.

               (4)

               Taliansko predložilo Komisii dokumentáciu preukazujúcu súlad s príslušnými podmienkami stanovenými v smernici 91/68/EHS, pokiaľ ide o všetky provincie v regióne Molise, aby bolo možné uvedený región úradne uznať za oblasť bez výskytu brucelózy (B. melitensis). Uvedený región by sa preto mal úradne uznať za oblasť bez výskytu uvedenej choroby.

               (5)

               Taliansko tiež požiadalo, aby sa v prílohe II k rozhodnutiu 93/52/EHS vykonali príslušné zmeny údajov týkajúcich sa uvedeného členského štátu v zozname regiónov členských štátov, ktoré sú úradne uznané za oblasti bez výskytu brucelózy (B. melitensis). V rámci súčasného správneho členenia Talianska je región Trentino-Alto Adige rozdelený na dva odlišné regióny: konkrétne provinciu Bolzano a provinciu Trento. Región Sardínia je rozdelený na osem provincií. Okrem toho, keďže všetky provincie regiónov Lombardia, Piemonte, Toskánsko, Sardínia a Umbria už sú úradne uznané za oblasti bez výskytu brucelózy (B. melitensis), celé uvedené regióny by sa mali považovať za úradne uznané oblasti bez výskytu uvedenej choroby.

               (6)

               Položka týkajúca sa Talianska v prílohe II k rozhodnutiu 93/52/EHS by sa preto mala zodpovedajúcim spôsobom zmeniť a doplniť.

               (7)

               Smernica 64/432/EHS sa vzťahuje na obchod s hovädzí dobytkom a ošípanými v Únii. Stanovujú sa v nej podmienky, za akých sa môže členský štát, jeho časť alebo jeho región úradne uznávať za oblasť bez výskytu tuberkulózy hovädzieho dobytka, brucelózy hovädzieho dobytka a enzootickej leukózy dobytka, pokiaľ ide o stáda hovädzieho dobytka.

               (8)

               V prílohách I, II and III k rozhodnutiu Komisie 2003/467/ES z 23. júna 2003 ustanovujúcemu úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov (4) sa uvádza zoznam príslušných členských štátov a regiónov.

               (9)

               Taliansko predložilo Komisii dokumentáciu, ktorou sa preukazuje splnenie príslušných podmienok stanovených v smernici 64/432/EHS, pokiaľ ide o všetky provincie v regiónoch Lombardia a Toskánsko a provincie Cagliari, Medio-Campidano, Ogliastra a Olbia-Tempio v regióne Sardínia, aby sa tieto regióny a provincie mohli úradne vyhlásiť za oblasti Talianska bez výskytu tuberkulózy.

               (10)

               Taliansko predložilo Komisii dokumentáciu preukazujúcu súlad s príslušnými podmienkami ustanovenými v smernici 64/432/EHS, pokiaľ ide o provinciu Campobasso v regióne Molise, aby bolo možné uvedenú provinciu úradne vyhlásiť za oblasť Talianska bez výskytu brucelózy.

               (11)

               Taliansko tiež predložilo Komisii dokumentáciu preukazujúcu splnenie príslušných podmienok stanovených v smernici 64/432/EHS, pokiaľ ide o provinciu Napoli v regióne Campania, provinciu Brindisi v regióne Apúlia a provincie Agrigento, Caltanissetta, Siracusa a Trapani v regióne Sicília, aby ich bolo možné úradne vyhlásiť za oblasti Talianska bez výskytu enzootickej leukózy hovädzieho dobytka.

               (12)

               Po vyhodnotení dokumentácie predloženej Talianskom by sa uvedené provincie a dotknuté regióny mali úradne vyhlásiť za oblasti Talianska bez výskytu tuberkulózy, brucelózy a enzootickej leukózy hovädzieho dobytka.

               (13)

               Taliansko tiež požiadalo, aby sa v prílohách k rozhodnutiu 2003/467/ES vykonali príslušné zmeny údajov týkajúcich sa uvedeného členského štátu v zoznamoch regiónov členských štátov, ktoré sú úradne vyhlásené za oblasti bez výskytu tuberkulózy, brucelózy a enzootickej leukózy hovädzieho dobytka. V rámci súčasného správneho členenia Talianska je región Trentino-Alto Adige rozdelený na dve oddelené oblasti: konkrétne provinciu Bolzano a provinciu Trento.

               (14)

               Okrem toho, keďže všetky provincie v regiónoch Emilia-Romagna, Lombardia, Sardínia a Umbria uvedené v kapitole 2 prílohy II k rozhodnutiu 2003/467/ES už boli úradne vyhlásené za oblasti bez výskytu brucelózy a všetky provincie v regiónoch Emilia-Romagna, Lombardia, Marche, Piemonte, Toskánsko, Umbria a Val d’Aosta uvedené v kapitole 2 prílohy III k rozhodnutiu 2003/467/ES už sú úradne vyhlásené za oblasti bez výskytu enzootickej leukózy hovädzieho dobytka, celé uvedené regióny by sa mali považovať za úradne uznané oblasti bez výskytu uvedených príslušných ochorení.

               (15)

               Prílohy k rozhodnutiam 2003/467/ES by sa preto mali zodpovedajúcim spôsobom zmeniť a doplniť.

               (16)

               Rozhodnutia 93/52/EHS a 2003/467/ES by sa preto mali zodpovedajúcim spôsobom zmeniť a doplniť.

               (17)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   Prílohy k rozhodnutiu 93/52/EHS sa menia a dopĺňajú v súlade s prílohou I k tomuto rozhodnutiu.
   Článok 2
   Prílohy k rozhodnutiu 2003/467/ES sa menia a dopĺňajú v súlade s prílohou II k tomuto rozhodnutiu.
   Článok 3
   Toto rozhodnutie je adresované členským štátom.

      V Bruseli 8. júla 2010

            Za Komisiu

         John DALLI

            člen Komisie

      (1)  Ú. v. ES 121, 29.7.1964, s. 1977/64.

      (2)  Ú. v. ES L 46, 19.2.1991, s. 19.

      (3)  Ú. v. ES L 13, 21.1.1993, s. 14.

      (4)  Ú. v. EÚ L 156, 25.6.2003, s. 74.

      PRÍLOHA I
      Prílohy k rozhodnutiu 93/52/EHS sa menia a dopĺňajú takto:

                  1.

                  Príloha I sa nahrádza takto:

                     „PRÍLOHA I

                        ČLENSKÉ ŠTÁTY

                                 Kód ISO

                                 Členský štát

                                 BE

                                 Belgicko

                                 CZ

                                 Česká republika

                                 DK

                                 Dánsko

                                 DE

                                 Nemecko

                                 IE

                                 Írsko

                                 LT

                                 Litva

                                 LU

                                 Luxembursko

                                 HU

                                 Maďarsko

                                 NL

                                 Holandsko

                                 AT

                                 Rakúsko

                                 PL

                                 Poľsko

                                 RO

                                 Rumunsko

                                 SI

                                 Slovinsko

                                 SK

                                 Slovensko

                                 FI

                                 Fínsko

                                 SE

                                 Švédsko

                                 UK

                                 Spojené kráľovstvo“

                  2.

                  V prílohe II sa údaje týkajúce sa Talianska nahrádzajú takto:
                  „V Taliansku:

                              —

                              región Abruzzo: provincia Pescara,

                              —

                              provincia Bolzano,

                              —

                              región Friuli Venezia Giulia,

                              —

                              región Lazio: provincie Latina, Rieti, Roma, Viterbo,

                              —

                              región Ligúria: provincia Savona,

                              —

                              región Lombardia,

                              —

                              región Marche,

                              —

                              región Molise,

                              —

                              región Piemonte,

                              —

                              región Sardínia,

                              —

                              región Toskánko,

                              —

                              provincia Trento,

                              —

                              región Umbria,

                              —

                              región Benátsko.“

      PRÍLOHA II
      Prílohy k rozhodnutiu 2003/467/ES sa menia a dopĺňajú takto:

                  1.

                  V kapitole 2 prílohy I sa údaje týkajúce sa Talianska nahrádzajú takto:
                  „V Taliansku:

                              —

                              región Abruzzo: provincia Pescara,

                              —

                              provincia Bolzano,

                              —

                              región Emilia-Romagna,

                              —

                              región Friuli-Venezia Giulia,

                              —

                              región Lombardia,

                              —

                              región Marche: provincia Ascoli Piceno,

                              —

                              región Piemont: provincie Novara, Verbania, Vercelli,

                              —

                              región Sardínia: provincia Cagliari, Medio-Campidano, Ogliastra, Olbia-Tempio, Oristano,

                              —

                              región Toskánsko,

                              —

                              provincia Trento,

                              —

                              región Benátsko.“

                  2.

                  V kapitole 2 prílohy II sa údaje týkajúce sa Talianska nahrádzajú takto:
                  „V Taliansku:

                              —

                              región Abruzzo: provincia Pescara,

                              —

                              provincia Bolzano,

                              —

                              región Emilia-Romagna,

                              —

                              región Friuli-Venezia Giulia,

                              —

                              región Lazio: provincia Rieti,

                              —

                              región Ligúria: provincie Imperia, Savona,

                              —

                              región Lombardia,

                              —

                              región Marche,

                              —

                              región Molise: provincia Campobasso,

                              —

                              región Piemonte,

                              —

                              región Apúlia: provincia Brindisi,

                              —

                              región Sardínia,

                              —

                              región Toskánsko,

                              —

                              provincia Trento,

                              —

                              región Umbria,

                              —

                              región Benátsko.“

                  3.

                  V kapitole 2 prílohy III sa položka pre Taliansko nahrádza takto:
                  „V Taliansku:

                              —

                              región Abruzzo: provincia Pescara,

                              —

                              provincia Bolzano,

                              —

                              región Campania: provincia Napoli,

                              —

                              región Emilia-Romagna,

                              —

                              región Friuli-Venezia Giulia,

                              —

                              región Lazio: provincie Frosinone, Rieti,

                              —

                              región Ligúria: provincie Imperia, Savona,

                              —

                              región Lombardia,

                              —

                              región Marche,

                              —

                              región Molise,

                              —

                              región Piemonte,

                              —

                              región Apúlia: provincia Brindisi,

                              —

                              región Sardínia,

                              —

                              región Sicília: provincie Agrigento, Caltanissetta, Siracusa, Trapani,

                              —

                              región Toskánsko,

                              —

                              provincia Trento,

                              —

                              región Umbria,

                              —

                              región Val d’Aosta,

                              —

                              región Benátsko.“


title: 2011/755/EÚ: Rozhodnutie Európskeho parlamentu z  25. októbra 2011 o absolutóriu za plnenie všeobecného rozpočtu Európskej únie za rozpočtový rok 2009, oddiel II – Rada

text:
               26.11.2011

               SK

               Úradný vestník Európskej únie

               L 313/11

         ROZHODNUTIE EURÓPSKEHO PARLAMENTU
   z 25. októbra 2011
   o absolutóriu za plnenie všeobecného rozpočtu Európskej únie za rozpočtový rok 2009, oddiel II – Rada
   (2011/755/EÚ)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2009 (1),
   so zreteľom na konečnú ročnú účtovnú závierku Európskej únie za rozpočtový rok 2009 (SEK(2010) 963 – C7-0213/2010) (2),
   so zreteľom na výročnú správu Rady o vnútorných auditoch vykonaných v roku 2009 pre orgán udeľujúci absolutórium,
   so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami inštitúcií (3),
   so zreteľom na vyhlásenie o vierohodnosti vedenia účtov a zákonnosti a riadnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),
   so zreteľom na svoje rozhodnutie z 10. mája 2011 (5), ktorým sa odkladá udelenie absolutória za rozpočtový rok 2009, a na sprievodné uznesenie,
   so zreteľom na článok 272 ods. 10 a články 274, 275 a 276 Zmluvy o ES, ako aj na článok 314 ods. 10 a články 317, 318 a 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho články 50, 86, 145, 146 a 147,
   so zreteľom na rozhodnutie generálneho tajomníka Rady/vysokého predstaviteľa pre spoločnú zahraničnú a bezpečnostnú politiku č. 190/2003 o náhrade cestovných výdavkov zástupcov členov Rady (7),
   so zreteľom na Medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení (8),
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na druhú správu Výboru pre kontrolu rozpočtu (A7-0328/2011),

               1.

               neudeľuje generálnemu tajomníkovi Rady absolutórium za plnenie rozpočtu Rady za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 303, 9.11.2010, s. 1.

      (4)  Ú. v. EÚ C 308, 12.11.2010, s. 129.

      (5)  Ú. v. EÚ L 250, 27.9.2011, s. 23.

      (6)  Ú. v. ES L 248, 16.9.2002, s. 1.

      (7)  Rozhodnutie vychádzajúce z rokovacieho poriadku Rady z 22. júla 2002 (Ú. v. ES L 230, 28.8.2002, s. 7).

      (8)  Ú. v. EÚ C 139, 14.6.2006, s. 1.
    ---documentbreak---

               26.11.2011

               SK

               Úradný vestník Európskej únie

               L 313/13

         UZNESENIE EURÓPSKEHO PARLAMENTU
   z 25. októbra 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2009, oddiel II – Rada
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2009 (1),
   so zreteľom na konečnú ročnú účtovnú závierku Európskej únie za rozpočtový rok 2009 (SEK(2010) 963 – C7-0213/2010) (2),
   so zreteľom na výročnú správu Rady o vnútorných auditoch vykonaných v roku 2009 pre orgán udeľujúci absolutórium,
   so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami inštitúcií (3),
   so zreteľom na vyhlásenie o vierohodnosti vedenia účtov a zákonnosti a riadnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),
   so zreteľom na svoje rozhodnutie z 10. mája 2011 (5), ktorým sa odkladá udelenie absolutória za rozpočtový rok 2009, a na sprievodné uznesenie,
   so zreteľom na článok 272 ods. 10 a články 274, 275 a 276 Zmluvy o ES, ako aj na článok 314 ods. 10 a články 317, 318 a 319 Zmluvy o fungovaní Európskej únie (ZFEÚ),
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6) (nariadenie o rozpočtových pravidlách), a najmä na jeho články 50, 86, 145, 146 a 147,
   so zreteľom na rozhodnutie generálneho tajomníka Rady/vysokého predstaviteľa pre spoločnú zahraničnú a bezpečnostnú politiku č. 190/2003 o náhrade cestovných výdavkov zástupcov členov Rady (7),
   so zreteľom na Medziinštitucionálnu dohodu medzi Európskym parlamentom, Radou a Komisiou zo 17. mája 2006 o rozpočtovej disciplíne a riadnom finančnom hospodárení (8),
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na druhú správu Výboru pre kontrolu rozpočtu (A7-0328/2011),

               A.

               keďže „občania majú právo vedieť, na čo sa vynakladajú ich dane a ako sa zaobchádza s právomocou zverenou politickým orgánom“ (9);

               B.

               keďže administratíva Rady by mala podliehať demokratickej zodpovednosti voči občanom Únie, pokiaľ ide o využívanie finančných prostriedkov Únie;

               C.

               keďže je tiež dôležité zabezpečiť väčšiu transparentnosť pri uplatňovaní právnych predpisov Únie a európski občania majú právo byť lepšie informovaní aj v tomto ohľade, preto Európsky parlament víta dosiahnutú dohodu s Radou vo veci tabuliek zhody;

               D.

               keďže Európsky parlament je jedinou priamo volenou inštitúciou Únie a udeľuje absolutórium za plnenie všeobecného rozpočtu Európskej únie;

      Nevyriešené otázky

               1.

               vyjadruje poľutovanie nad ťažkosťami, ku ktorým došlo v rámci postupov udeľovania absolutória za roky 2007 – 2009, a okrem toho opätovne potvrdzuje svoje stanovisko vyjadrené v predchádzajúcich uzneseniach o absolutóriu za tieto rozpočtové obdobia;

               2.

               potvrdzuje, že 28. februára 2011 mu bol doručený list generálneho tajomníka Rady, ktorý obsahoval niekoľko dokumentov týkajúcich sa postupu udeľovania absolutória Rade za rozpočtový rok 2009 (záverečné finančné výkazy za rok 2009 vrátane účtovnej závierky, správu o finančnej činnosti a prehľad vnútorných auditov za rok 2009), čo víta ako konštruktívny krok v záujme zabezpečenia demokratickej kontroly administratívneho rozpočtu Rady;

               3.

               víta skutočnosť, že Rada predložila uvedené dokumenty Európskemu parlamentu a že sa predsedníctvo Rady zúčastnilo na diskusii o udeľovaní absolutória za rok 2009 v rámci plenárnej schôdze; pripomína však, že Európsky parlament udelenie absolutória odložil, pretože nedostal žiadnu odpoveď na mnohé nevyriešené otázky týkajúce sa udelenia absolutória Rade za rok 2009, ktoré boli vznesené v predchádzajúcej fáze, konkrétne:

                           a)

                           administratíva Rady neprijala žiadne pozvanie na stretnutie s výborom Európskeho parlamentu zodpovedným za postup udeľovania absolutória, na ktorom sa malo rokovať o otázkach súvisiacich s plnením rozpočtu Rady na rok 2009, a preto Európsky parlament stále potrebuje potvrdenie generálneho tajomníka Rady o tom, že je ochotný osobne sa zúčastniť na schôdzi tohto výboru a odpovedať na otázky jeho členov;

                           b)

                           Európsky parlament nedostal od administratívy Rady informácie ani dokumenty, o ktoré žiadal vo svojom uznesení z 10. mája 2011;

      Právo Európskeho parlamentu udeliť absolutórium

               4.

               berie na vedomie list predsedníctva Rady z 2. júna 2011 adresovaný predsedovi Európskeho parlamentu, v ktorom Rada konštatuje, že všetkým účtovným závierkam Únie za rok 2009 vrátane účtovnej závierky Rady bolo udelené absolutórium v súlade s právom EÚ hlasovaním Európskeho parlamentu podľa článku 319 ZFEÚ, ktoré sa konalo 10. mája 2011;

               5.

               zdôrazňuje právo Európskeho parlamentu udeliť absolutórium na základe výkladu článkov 316, 317 a 319 ZFEÚ v ich vzájomných súvislostiach a s ohľadom na ich kontext a účel, ktorým je podrobiť plnenie celého rozpočtu Európskej únie bez výnimky parlamentnej kontrole a parlamentnému dohľadu, a právo nezávisle udeľovať absolutórium nielen v súvislosti s oddielmi rozpočtu, ktoré plní Komisia, ale aj v súvislosti s oddielmi rozpočtu, ktoré plnia iné inštitúcie, ako sa uvádza v článku 1 nariadenia o rozpočtových pravidlách;

               6.

               zastáva názor, že na základe článku 319 ZFEÚ a článku 50 nariadenia o rozpočtových pravidlách sú ostatné inštitúcie povinné dodržiavať pri plnení rozpočtu rovnaké pravidlá a podmienky ako Komisia; preto sa domnieva, že za plnenie každého rozpočtu zodpovedá každá príslušná inštitúcia, a nie iba Komisia;

               7.

               zdôrazňuje, že bez ohľadu na možný rozličný právny výklad autonómnej účtovnej závierky Európsky parlament zastáva názor, že politické hodnotenie finančného hospodárenia inštitúcie v posudzovanom roku by sa malo v každom prípade dokončiť, čím by sa zachovala súčasná inštitucionálna rovnováha, v súlade s ktorou je Európsky parlament zodpovedný za zaistenie demokratickej zodpovednosti voči občanom Únie;

               8.

               domnieva sa, že uvedené právne zdôvodnenie aj ustálená prax prijímania jednotlivých rozhodnutí o absolutóriu pre všetky inštitúcie a orgány Únie tento výklad podporujú a okrem toho treba rozhodnutia o absolutóriu prijímať oddelene z operačných dôvodov, aby sa zabránilo diskontinuite a prerušeniu činnosti Únie;

               9.

               domnieva sa, že článok 147 nariadenia o rozpočtových pravidlách a článok 265 ZFEÚ je potrebné vykladať tak, že ak nie sú prijaté náležité opatrenia, ktoré by viedli k riešeniu pripomienok pripojených k rozhodnutiu Európskeho parlamentu o absolutóriu, Európsky parlament má právo podať žalobu na nečinnosť;

      Rozdielna úloha Európskeho parlamentu a Rady v postupe udeľovania absolutória

               10.

               konštatuje, že podľa vyhlásenia, s ktorým predsedníctvo Rady vystúpilo na schôdzi Výboru pre kontrolu rozpočtu 21. júna 2011, má „memorandum o porozumení“, ktoré prijal Coreper 2. marca 2011, vytvoriť základ pre vzťahy medzi Európskym parlamentom a Radou v súvislosti s absolutóriom za plnenie ich rozpočtov; ďalej konštatuje, že toto memorandum si vyžaduje plnú reciprocitu medzi Európskym parlamentom a Radou, pokiaľ ide o predkladanie dokumentov, zodpovedanie otázok a dvojstranné schôdze zástupcov Rady a výboru Európskeho parlamentu zodpovedného za postup udeľovania absolutória i generálnych tajomníkov oboch inštitúcií, ktoré sa majú organizovať každoročne;

               11.

               plne rešpektuje úlohu Rady ako subjektu, ktorý v rámci postupu udeľovania absolutória vydáva podľa článku 319 ZFEÚ odporúčania; nesúhlasil by však s Radou, pokiaľ by sa domnievala, že pri udeľovaní absolutória je v rovnakej pozícii ako Európsky parlament;

               12.

               opätovne zdôrazňuje, že treba aj naďalej rozlišovať medzi rozdielnymi úlohami Európskeho parlamentu a Rady v postupe udeľovania absolutória a že administratíva Rady (jej generálny sekretariát) a tiež administratívy ostatných inštitúcií Únie vrátane samotnej administratívy Európskeho parlamentu by mali podliehať kontrole Dvora audítorov a prostredníctvom postupu udeľovania absolutória uvedeného v ZFEÚ by mali byť plne zodpovedné za plnenie svojich rozpočtov voči občanom Únie;

               13.

               konštatuje, že Dvor audítorov vykonáva kontroly v týchto inštitúciách oddelene od kontrol Komisie, a zdôrazňuje, že konečným článkom v hierarchii zodpovednosti by mala byť demokratická kontrola prostredníctvom absolutória udeľovaného Európskym parlamentom;

               14.

               pripomína Dvoru audítorov návrh Európskeho parlamentu, aby vykonal hĺbkové hodnotenie systémov dohľadu a kontroly v Rade podobné hodnoteniam, ktoré vykonal na Súdnom dvore, u európskeho ombudsmana a u európskeho dozorného úradníka pre ochranu údajov v rámci prípravy svojej výročnej správy za rozpočtový rok 2010;

      Hlavné prvky absolutória udeľovaného Rade

               15.

               pripomína, že výdavky Rady treba kontrolovať rovnako ako výdavky ostatných inštitúcií a hlavnými prvkami tejto kontroly by mali byť:

                           a)

                           formálna schôdza zástupcov Rady a výboru Európskeho parlamentu zodpovedného za postup udeľovania absolutória, prípadne za zatvorenými dverami, s cieľom odpovedať na otázky členov výboru; na tejto schôdzi by sa mal zúčastniť generálny tajomník Rady, predsedníctvo výboru zodpovedného za postup udeľovania absolutória, spravodajca a poslanci zastupujúci politické skupiny (koordinátori a/alebo tieňoví spravodajcovia);

                           b)

                           ako sa uvádza v jeho uznesení zo 16. júna 2010 (10) o absolutóriu Rade za rozpočtový rok 2008, absolutórium by malo vychádzať z týchto písomných dokumentov predložených všetkými inštitúciami:

                                       —

                                       účtovných závierok za predchádzajúci rozpočtový rok súvisiacich s plnením ich rozpočtov,

                                       —

                                       finančného výkazu ich aktív a pasív,

                                       —

                                       výročnej správy o činnosti v súvislosti s ich rozpočtovým a finančným hospodárením,

                                       —

                                       výročnej správy ich vnútorného audítora.

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 303, 9.11.2010, s. 1.

      (4)  Ú. v. EÚ C 308, 12.11.2010, s. 129.

      (5)  Ú. v. EÚ L 250, 27.9.2011, s. 23.

      (6)  Ú. v. ES L 248, 16.9.2002, s. 1.

      (7)  Rozhodnutie vychádzajúce z rokovacieho poriadku Rady z 22. júla 2002 (Ú. v. ES L 230, 28.8.2002, s. 7).

      (8)  Ú. v. EÚ C 139, 14.6.2006, s. 1.

      (9)  Európska iniciatíva týkajúca sa transparentnosti.

      (10)  Ú. v. EÚ L 252, 25.9.2010, s. 22.